【Zac玩Zac食】城中最大型威士忌節
2024年04月26日 20:00
東網電視
更多新聞短片
打逆境波唔係話搞啲城市打卡位就可以吸引遊客,依家嘅遊客見識廣博,應該要搵啲本地獨有嘅嘢,好似尖東呢間五星酒店嘅Tiffany's紐約吧收藏咗世界頂級威士忌,每年都會舉辦城中最大型威士忌節及培育活動,當中包涵活動之多,用上酒店整整四層作展覽,呈獻超過1,100款各具特色嘅威士忌畀大家淺嘗,以及逾35場由各威士忌品牌大使及專家主持嘅大師課程,畀威士忌有不同程度認識嘅愛好者聚首一堂,與世界頂尖威士忌專家及品牌大使彼此交流。
酒店除咗推動威士忌文化不遺餘力之外,佢嘅意大利餐廳最近亦搬咗去一樓,面對維多利亞港用餐,別有一番新景象!而酒店亦創新地將意大利烈酒Grappa嘅文化帶到餐廳,讓更多香港人及旅客,認識呢種發展出現今非常多元嘅Grappa酒體香氣。
Grappa最初係意大利葡萄酒業嘅副產品,釀酒師為了避免浪費釀酒時壓榨後嘅葡萄渣(果皮、果肉、果核、果梗),用來蒸餾而得到更高酒精度嘅一款平民果渣拔蘭地烈酒,係一種簡易平民飯後飲用幫助消化嘅飲料;葡萄渣雖然是製酒後的副產物,但其實其中卻蘊含了豐富的風味物質,而相較於葡萄酒蒸餾,葡萄渣容易腐壞,無法長期保存,處理成本也相對較高,但產酒量卻很低,酒精度在35%-60%之間,大多數在37.5%,其高酒精度散發嘅熱量讓農民度過寒冬,既可以暖身,又可以放鬆愉悅自己,久而久之成為了意大利的國民烈酒,呢個亦都係我對Grappa嘅認知。但今次嚟到餐廳,發覺佢哋有18種唔同嘅Grappa,除咗單一葡萄品種,仲有香草浸泡,更有木桶陳釀20年嘅Grappa,其酒體呈琥珀金黃色,入口香醇,配煙熏牛柳更係絕讚!
Profile:Zacky Sun
-香港執業會計師
-www.Inztyle.hk創辦人
-星級生活達人
-自由寫作人
-為國內雜誌撰寫旅遊飲食文章
-於商業電台節目作客席旅遊主持
Facebook:Inztyle.hk.zacky
Instagram:Zackyinztyle